經數:一八二五

經名:十二門論疏卷下末

頁數:二一一

上	欄

之流不能心無依著. 初立於法立旣不成更

立於破. 破旣不成今還復立. 是故凡夫猶如

□□捨一取一. 問外人云何通論主三難. 答

外人不解通. 但據眼現見三事以立三法耳.

就文爲二. 初別立三時因果. 卽三別. 前因後

果如陶師作甁. 前有陶師然後作甁. 故陶師

爲因以甁爲果. 亦有後時因如因弟子有師.

其人師爲果弟子爲因. 師學業成就故是果.

弟子未成就故名因. 前有師果後弟子來就

師學. 故果在前而因在後. 問文云後識知是

弟子. 此言何謂. 答由師果乃識弟子因. 如他

問云. 是誰弟子. 答云某甲弟子. 是故因師

乃識弟子. 弟子居後而師果在前. 亦有一時

因如燈與明. 寸二爲燈滿室爲明. 實一時有

要而因燈有明故名一時因. 若說前因下第

二結非論主

答曰下第五破立破. 三句卽三餘二易知. 若

說一時如燈明亦同是疑因者. 有人言. 外不

解一時因卽不解前後因不異. 於此三種因

中同皆生疑. 故言同疑因. 有人言. 外實前疑

明於燈不能作因. 而强立燈與明爲因. 論主

責之還同前疑名同疑因. 又品初已破一時.

而外更引燈明證一時. 還同初疑. 依文釋者

燈之與明一時而有. 外謂證爲明因非燈

因. 今責. 旣一時有. 明若非燈因燈亦非明

因. 二種之因同皆生疑故名同疑因. 問大小

內外一切因果不出三時. 論主□破卽應無

因果耶. 答三種因果皆出佛經. □是如來適

化之說. 一切諸法無決定性. 佛有無量方便

中	欄

而爲利人顯道. 但學人封執定性. 故論主□

須破之. 然後無方可適時而用. 今明第一義

故三種無. 世諦假名三種□用. 又一切義有

三門. 一者一切皆破. 以執封故. 二者一切

皆用. 顯道利物故. 如思益云一切法正一切

法邪. 三者於一時前後中隨時取捨隨義廢

立. 此通明三論意. 非局此門也

如是因緣下第三總結齊法

觀生門第十二

所以有此門來者凡有六義. 一者自上十一

門破異法之生. 今此一門破卽法之生. 如婆

沙云. 卽法沙門部明生法卽五陰卽三聚. 是

故有此門來. 二者自上以來破於生相. 今此

一門次破法體. 何以知然. 文云生果則不生.

故知破法體也. 三者上來十一門明能破所

破俱不可得. 則是無生. 外人便謂. 生病旣滅

無生觀生. 如諸法不生故般若生. 今復破除

此生. 故有今門來也. 四者總收諸法結入畢

竟無生門. 是故最後觀於生也. 五者無生有

種種門. 上來以示十一種門. 今復說三時門.

故有此門來也. 六者無生門有淺深不同. 智

度論云. 何爲無生忍. 謂一切法不生不滅. 非

不生非不滅. 不共非不共. 是名無生忍. 旣

絶四句方是無生. 則四句皆是生. 上來但對

生辨無生. 今破一切生故有此門來

門亦三. 長行爲二. 初總結辨一切法空. 何以

故下釋一切法空. 復開爲二. 初總明三時不

可得. 今生已下別明三時不可得

偈爲二. 上半就已未門明無生. 下半就生時

下	欄

門明無生

長行爲三. 一總明三時生. 二別破三時生. 三

總結三時無生. 生名果起出者此可擬二義.

一者因法體生故標於果. 二者破卽法辨生

異. 上離法有生故目果也. 問起與出何異. 答

起論果體起也. 出辨從因出也. 又入有爲起

出空爲出

是中生果不生者此第二別破三時生. 則爲

三. 別破已生生中又三. 謂標釋結. 就別釋中

又三. 一無窮破. 二不定破. 三理奪破. 就無

窮破中爲四. 初標無窮之過. 若生生已下第

二正作無窮義明一物無窮過生. 故名無窮.

而至四生者欲成無窮過故也. 如初生已有

第二生此第三釋成無窮也. 此是從本推末.

初生旣是已生而生. 則第二生是已生而生.

故名無窮. 是事不然下第四總結. 唯有一物

則但應一生. 云何一物有無窮生. 若無窮生

則應有無窮物. 又若一物有無窮生則無窮

物應是一生. 復次若謂下第二取意不定破.

又四. 一取外意. 二總非. 三釋非. 四結不定.

取外意者救上無窮過也. 我初生未曾經生.

今始生故名生已生. 只據未生者始生名生

已生. 非是生已更復生. 是故無無窮過. 而言

所用生生是生不生而生者. 以後生因初生

而起故初生是後生所用. 故名所用生生. 是

生不生而生者. 牒初所用生本來未生而今

生故名不生而生. 是事不然下總非. 何以故

下釋非. 初生不生而生第二生是生已而生.

汝一言之中含不定之過也. 又詳論二復次

經數:一八二六

經名:十二門論宗致義記卷上

頁數:二一二

上	欄

破其生已生之言. 所以然者. 外人生已生含

二事. 一者生已. 二者更生. 若言更生卽招無

窮之過. 若言生已則墮未生之失. 故有二破.

如作已下第三理奪. 若避不定執定生已生

卽墮無窮過. 是故生法不生第三總結也

不生法亦不生下第二破不生生. 爲三. 初破

次救第三破救. 初有三. 一破不與生合. 卽謂

以因徵果破. 旣未與生緣合果云何生耶. 第

二依名亂□破. 若不生 卽是生. 不食應是食.

如此一切亂. 第三有一切不生生過. 又三. 初

破大乘謂凡夫未生菩提. 卽今應現生. 次破

小乘. 旣云不生生應不壞者是壞. 第三破世

問. 若不生者得生無角應生角. 三破中初一

令當生者現生. 後二不應生者生也. 救中爲

二. 初正義宗. 次答論主難. 正義宗云. 我言

不生生者. 本未生假緣合故生名不生生. 不

言未生卽是生. 卽以此通前二難. 可得有未

生令生. 復何謂猶有不食卽是食耶. 非一切

不生而生此正答論主第三難. 第三難中有

三難. 初難已入正宗中答之. 凡夫菩提緣合

卽便生. 未會則不生也. 不壞法羅漢及馬角.

無生緣會故不得生也. 答曰下第三縱未生

生更以三門責之易知

破生時生中有四破. 一理奪破. 二無體破. 三

二體破. 四無依破. 理奪破者無有生時. 生

旣墮已未已未前已說過也. 無體已下三破

□是縱關. 縱有生時便有三過. 無體者由生

有時. 時則無體無體則無時. 生何所賴耶. 二

體破者. 若時有體則墮二生. 一以生爲時體.

中	欄

二賴時而生. 便有二生. 故名二體也. 四無依

破者. 若避二生謂不以生爲時體但有賴時

生者便墮無依. 無依者旣不以生爲時體. 時

無所依. 無所依則無時生. 何所賴. 全同中

論三相品. 又同去來品. 文處易知

如是生不生下第三總結例萬法

是故當知下. 論第三大段總結論意明無生

畢竟空卽是諸佛行處. 爲令衆生至佛所至

也

十二門論疏卷下之末(終)

1十二門論宗致義記卷上

京西大原寺沙門釋法藏述

夫以玄綱絶待. 眞俗所以俱融. 素範超情. 空

有以玆雙泯. 但以性空未嘗不有. 卽有以辨

於空. 幻有未始不空. 卽空以明於有. 有空

有故不有. 空有空故不空. 邊執旣亡. 聞見隨

喪. 竭邪源之有寄. 則四執雲銷. 挺正法之

無虧. 則二諦斯在. 是故如來在世. 曜般若於

昏衢. 上品之流. 契玄津於累外. 大師沒後.

異執紛綸. 或趣邪途或奔小徑. 於是九十五

種競扇邪風. 一十八部爭2揮□火. 遂使眞

空慧日. 匿耀昏雲. 般若玄珠. 惑玆魚目. 爰

有大士. 厥稱龍猛. 位登極喜. 應兆金言. 慨此

頹綱. 悼斯淪溺. 將欲然正法八. 覆邪見幢.

故使製作繁多. 溢於天竺. 然則要妙之述. 此

下	欄

論爲先. 標十二之宏綱. 坦幽途而顯實. 令卽

相還源. 融神妙寂. 開情煥理. 故號爲門. 往

復折徵. 復稱爲論. 門有十二. 因以爲名. 餘

義下當別釋

將釋此論. 略作十門. 一明敎起所因. 二藏部

所攝. 三顯敎分齊. 四敎所被機. 五龍詮敎體.

六所詮宗趣. 七造論時代. 八傳譯緣起. 九釋

論題目. 十隨文解釋

第一敎起所因者. 略有十因. 造此等論. 一爲

是論主本願力故. 以此龍樹住於初地. 理應

以誓願力. 於佛滅後. 弘法攝生. 是其所作. 肉

論主見3楞伽等經. 佛旣記我當來. 然正法

八. 滅邪見幢. 是故理應廣造諸論. 以扶嘉唱.

二爲佛滅後. 外道競興. 邪說紛綸. □謗佛法.

爲破彼等. 令歸正故. 三爲諸二乘不信於大.

破彼異執. 令向大故. 四爲於大乘. 謬解眞空.

滯於情執. 令彼破情. 見正理故. 五爲顯示大

乘眞實究竟. 令彼信受. 不疑惑故. 六爲欲略

顯大乘般若眞空最爲要妙. 依之方得成萬

行故. 七爲欲解釋大乘經中深妙之義. 令顯

現故. 八爲令一類依論解釋得開悟者. 因此

而得入正法故. 九爲欲於佛滅後. 助佛揚化.

護大乘法令久住故. 十爲以美辭妙頌. 廣宣

流布此大乘法. 成法供養. 報佛恩故

第二藏部攝者. 聲聞菩薩二藏之七. 菩薩藏

攝. 脩多羅等三藏之內. 對法藏收. 十二部

中. 論我經攝. 問. 旣非佛說. 何得然耶. 答. 由

二義故. 一由是彼類. 是故彼攝. 二但諸佛

說法. 有其三種. 一佛自說. 二加他說. 三懸許

經數:一八二六

經名:十二門論宗致義記卷上

頁數:二一三

上	欄

說. 此論則當懸許之類. 以入*楞伽經. 及摩

耶經中. 佛記龍樹然正法八. 故知懸記許可

說也. 是故亦入至敎量收. 達磨藏攝

第三定敎分齊者. 此方南北諸師. 異說紛□.

無勞□記. 且辨西國諸德所傳. 親問大原寺

□經. 中天竺三藏法師. 地婆訶羅. 唐1言日

照. 說云. 近代中天竺那爛陀寺. 同時有二

大德論師. 一名戒賢. 一名智光. □神解超倫.

聲高五印. 六師稽□. 異部歸依. 大乘學人. 仰

之日月如. 天竺獨節. 軌範成規. 遂各守一宗

互爲才盾. 謂戒賢. 則遠承彌勒無著. 近踵護

法難陀. 依深密等經. 瑜伽等論. 明法相大

乘. 廣分名數. 用三敎開宗. 顯自所依爲眞了

義. 謂佛初鹿園轉於四諦小乘法輪. 雖說人

空. □諸外道. 然於緣生定說實有. 第二時中.

雖依遍計所執. 而說諸法自性皆空. □彼小

乘然於依他圓成猶未說有. 第三時中. 就大

乘正理. 具說三性三無性等. 方爲盡理. 是故

於因緣生法. 初時唯說有. 則墮有邊. 次說於

空. 則墮空邊. 旣各墮邊. 俱非了義. 後時具說

所執性空. 餘二爲有. 契會中道. 方爲了義. 是

故依此所說. 判般若等. 經多說空宗. 是第二

敎攝. 非爲了義. 此依解深密經判也. 二智光

論師. 遠承文殊龍樹. 近稟靑目淸辨. 依般若

等經. 中觀等論. 顯無相大乘. 廣辨眞空. 亦

以三敎開宗. 顯自所依2眞爲了義. 謂佛初鹿

園. 爲諸小根轉於四諦小乘法輪. 說心境俱

有. 次於第二時. 爲中根說法相大乘. 境空心

有. 則唯識義等. 以根猶劣. 故未能全入平等

中	欄

眞空. 故作是說. 於第三時. 方爲上根. 說此無

相大乘. 顯心境俱空. 平等一味. 爲眞了義. 又

初則爲破外道自性等. 故說因緣生法決定

是有. 次則爲破小乘實有. 說此緣生但是假

有. 以恐彼怖畏此眞空. 故猶存有而接引之.

第三方就究竟大乘. 說此緣生卽是性空. 平

等一相. 此亦是入法之漸次也. 則依此說. 判

法相大乘有所得等. 爲第二敎. 非了義也. 此

三敎次第. 智光法師般若燈論釋中. 引大乘

妙智經所說. 是故依此敎理. 般若等經. 是

眞了義. 餘法相名數. 是方便說耳. 問. 如前二

師所說. 何得何失. 答. 若以機會敎. 二說俱

得. 以各依聖敎爲定量故. 何者. 謂此二說三

敎次第. 俱不可以三時前後定限而取. 何以

知之. 如密跡力士經說. 佛初鹿園. 轉四諦法

輪. 無量衆生得初果二果. 乃至阿羅漢果. 無

量衆生發菩提心. 無量菩薩得無生法忍. 住

初地二地等. 乃至廣說. 大品經中亦同此說.

是故不可定說前後. 但知如來施設敎則了

不了義. 有其二門. 一約攝機寬狹. 言敎具闕.

以明了不了. 二約攝機入法. 顯理增微. 以

明了不了. 初是戒賢所得. 何者. 謂如解深密

經中. 初施鹿園. 唯爲發趣聲聞乘者. 以四諦

相轉正法輪等. 第二時唯爲發趣修大乘者.

依一切法皆無自性. 乃至以隱密相轉正法

輪. 第三時普爲發趣一切乘者. 依一切法皆

無自性. 乃至無自性性. 以顯了相轉正法輪.

解云. 準此經文. 初則唯攝聲聞. 次則唯攝菩

薩. 攝機狹故. 名非了義. 後具攝小大. 故云普

下	欄

爲發趣一切乘者說也. 又初唯說小敎. 次唯

大乘. 此二言敎各互闕. 故名非了. 後具說二

敎. 用攝二機. 此則敎具. 故名了義. 非是理有

淺深. 又準此文. 亦不可定判般若等爲第二

時敎. 以大品經云. 若人欲得須陀洹果者. 當

學般若波羅蜜. 乃至欲得阿羅漢果. 及無上

菩提等. 皆云當學般若波羅蜜. 故知般若經

等. 亦具攝大小. 亦是普爲發趣一切乘者說.

智論亦云. 此摩訶衍中. 具攝菩薩聲聞二衆

故也. 解云. 旣具三諦. 俱攝兩機. 豈得定判爲

第二敎. 是故若定判般若. 則違此所引. 若定

執前後. 則違力士經文. 是故但約攝機有寬

狹. 言敎有具闕. 判此三敎有了不了者. 理敎

無也. 二約攝機入法. 顯理增微門者. 智光所

承立也. 謂初說心境俱有. 不達性空. 次顯境

空心有. 已顯一分性空. 後心境俱空. 平等具

顯. 方爲了義. 又於緣生. 初說實有. 次說似

有. 後方說空. 此文□是入法有漸次. 顯理有

增微. 以明三敎了不了義. 若定執前後. 定判

經文. 亦有違害. 準可知耳. 又戒賢約敎判. 以

敎具爲了義. 智光約理判. 以理玄爲了義. 是

故二說. 所據各異. 分齊顯然. 優劣淺深. 於斯

可見

第四敎所被機者. 於大乘中. 自分兩敎. 若依

大乘始敎. 一切衆生五性差別. 於中但是菩

薩種性. 及不定性. 是此所爲. 餘非正爲. 兼爲

無違. 以此論宗同諸般若. 兼益二乘及人天

故. 若依大乘終敎. 則一切衆生皆此所爲. 以

近說五性雖有差別. 遠論皆當得菩提故. 以

經數:一八二六

經名:十二門論宗致義記卷上

頁數:二一四

上	欄

悉有心皆有佛性. 佛性論中. 約謗大乘人. 於

無量時不能發心等故. 說名無佛性. 非謂究

竟無淸淨性. 以皆得無上菩提故. 依寶性論

無上依經等. 謂令二乘入寂已後. 受變易身.

受佛敎1化. 向大菩提. 是故依前始敎. 約五

性不同. 說三乘差別. 依此終敎. 約□有佛性.

悉當得佛. 是故依此說唯一乘. 此論宗意. 通

前二說. 準可知耳

第五辨能詮敎體者. 以名句文. 及所依聲. 而

爲自性. 或說五法爲性. 一名. 二句. 三唱. 四

字. 五聲. 然通論此體. 總有四重. 一約事. 具

假實二法如上辨. 二約實. 以假歸實. 唯以聲

爲性. 三約似. 謂唯識所現似聲等爲性. 四約

性. 謂此聲等卽空無性. 無名無聲. 無無名無

無聲. 爲自性. 謂離性之性也

第六所詮宗趣者. 謂語之所表曰宗. 宗之所

歸曰趣. 則以十二種門破執爲宗. 顯理成行

入法爲趣. 謂□二乘等令入大乘. 是其意也.

總說雖然. 於中分別. 略作四門. 一汎明立破

儀軌. 二別揀此中所破. 三總申三論義意. 四

會諸異說. 初汎明經論立破儀軌者. 佛法大

綱. 有其二種. 一爲上品純機. 直示敎義. 不立

不破. 二爲中下雜機. 方便顯示. 有立有破. 佛

在世時. 多明初義. 兼明後義. 如諸經中所辨.

佛滅度後. 多明後義. 兼明初義. 如諸論中

所辨. 就此有立破中. 略以三句顯其分齊. 一

明破. 二明立. 三雙辨無□. 初者. 聖以大悲.

假諸言論. 破除見執. 務祛其病. 言無定準. 今

約相有五. 一譏徵破. 謂如佛破長爪梵志云.

中	欄

汝若一切不受. 亦受此不受不. 如此等是已

熟之根. 故生愧得果也. 二隨宜破. 謂如佛見

彼衆生根宜. 若以此勢而得入法. 則當以彼

而破其計. 令其悟道. 未必要具諸量理例.

此爲上根少生於前. 待佛多言方爲信伏. 如

破先尼外道等. 此上二種約破外道. 若約破

二乘. 如法華等中. 汝等所得涅槃非眞滅度

等. 則爲破也. 如破三歸一等亦是準之. 三隨

執破. 謂如龍樹聖天等所造三論. 對彼外道

及小乘等. 隨其所執. 以種種理例. 徵破其計.

務令執心無寄. 順入眞空. 則爲成益. 2何必

要具三支五分比量道理. 以根猶勝. 易受入

故. 不假勢也. 四標量破. 謂如龍樹所造方便

心論及□諍論. 世親所造如實論等. □各略

標世間因明. 三支五分比量道理. 校量破計.

要顯正法. 而亦不存此比量法. 是故論中後

自破之. 此所爲根. 稍劣於前. 故用功多也. 五

定量破. 謂如陳那所造因明等論. 淸辯所造

般若燈論及掌珍論等. 3□依決擇宗因喩等

定量道理. 出他宗過無違失者. 方可得爲是

眞能破. 若於宗等不善出過. 名似能破. 不成

破也. 此所對根. 最下劣故. 執見深重. 難受

入故. 廣以世間五明之中因明理例. 校量是

非. 方始信伏. 若至此位猶不信伏. 彼愚之甚

不可言故. 更不至第六門也. 第二立義者. 法

本離言. 機緣罕悟. 聖悲巧引. 務令被益. 致

使隨緣立義. 勢變多端. 大略而言. 亦有其五.

一應機立. 如涅槃中. 外道見佛金色身等. 而

言. 瞿曇雖是好人. 枉理說空. 而是斷見. 佛

下	欄

則告言 我不言空. 一切衆生有佛性故. 有常

樂我淨等. 聞已入法. 後悟道跡. 而實文中佛

性名第一義空. 如是等. *楞伽中. 爲恐怖空

者. 說如來藏有三十二相等. 文意亦同. 具如

經說. 二斥破立. 謂此龍樹於三論等中. 隨破

彼執盡滅之處. 心無寄故. 眞空便顯. 則爲是

立. 謂無立立也. 三隨時立. 謂如聖天菩薩. 於

一時中. 有外道論議. 便立二蘊. 以對擔人爲

證義故. 如人兩肩有荷擔故. 義已極成. 後於

大衆之中. 便立五蘊. 其本外道則問. 若爾. 何

故先立二耶. 答. 前爲對擔人. 更無智者. 今對

智衆. 方具足說. 如是等. 四□邪立. 謂如聖天

菩薩. 對八方外道. 立三寶義. 若有見屈. 當

斬首謝. 衆敵雖攻. 而義理無墮. 遂令外道歸

信入法. 此等所立. 未必有三支五分比量道

理. 但以勝辯隨時顯說. 令義堅固. 使其信伏.

亦言無所在故也. 五定量立. 謂要依彼世間

因明. 於宗因喩無諸過類. 義理極成. 名眞能

立. 若於宗等有過墮者. 名似能立. 不成立也.

又如以八種比量道理. 證大乘經眞是佛語

等. 是故當知如上所說立破等義. □悉方便.

務令前機歸伏生信. 未必得具佛法深旨. 且

如眞如無同法喩. 故不得立者. 豈可眞如爲

非法也. 是故要當離此立破之諍論等. 方爲

順實究竟義也. 第三立破無□者. 以情執非

理. 當體卽空. 致使無破之破. 破卽無破. 若執

有破. 還同所破. 是故非破. 今旣非所破. 是故

以無破爲破. 則能所俱絶. 心無所寄. 爲究竟

破. 取意思之. 勿著於言. 又以法旣超情. 何

經數:一八二六

經名:十二門論宗致義記卷上

頁數:二一五

上	欄

容得立. 約情假立. 立卽無立. 若能了此立卽

無立. 無立之立. 爲究竟立. 若如言取立. 則

是情計. 非所立故. 則無立也. 是故情中亦

無立. 以非是法故. 情外亦無立. 以無緣對故.

但可會情入法. 立卽無立. 無立卽立. 取意

思之. 其致可見. 是謂立破紛然. 未曾有說. 伏

機入法. 何嘗對敵. 又以遣情無不契理. 故破

無不立. 立法無不銷情. 故立無不破. 是以

破卽立. 故無破. 立卽破. 故無立. 無立無破.

不□立破. 是故立破. 一而□二. 二而常一. 有

不□空. 空不破有. 是謂立破無□大意也. 第

二定其所破者. 有師說云. 此三論宗. 但破

小乘及外道等. 遍計所執實我實法. 不破大

乘依他起性. 以是幻有. 非過失故. 若此亦破.

則是斷滅惡取空攝. 非正法故. 有說三論一

切皆破. 謂使大乘瑜伽等論所立依他. 此中

亦破. 以諸緣生無不空故. 若此不破. 見不亡

故. 理非盡故. 問. 如此二說有和會不. 答. 有

師說不可和會. 亦不須强會. 以此則是大乘

之中. 諸部不同. 致有違諍. 如小乘中諸羅漢

等. 異部不通. 菩薩異部. 當知亦爾. 故不可

怪. 良以佛法極甚深故. 通其異諍. 各有敎

理. 義自極成. 故不可會. 今更重釋無不可會.

以理自通故. 何者. 謂若不破依他幻有令至

不有. 彼遍計執不永盡故. 以此幻有是不有

有故. 若不受不有. 卽是所執. 是故破執欲

令蕩盡. 必至幻有不有之際. 要破幻有令其

永盡. 方至所執不有之際. 是故二說義不相

違. 又彼小乘是半字敎. 理義不盡. 容有異

中	欄

諍. 大乘滿敎. 義理周備. 豈亦同彼而有分部.

又諸羅漢. 不得諸法一味法界. 法執相應. 起

見造論. 故有相違. 如入地菩薩. 通達諸法中

道實相. 豈亦同彼執見相違. 是故龍猛及無

著等. 諸大論主不相違者. 是良證也. 第三總

申宗意者. 通辨三論. 總以二諦中道爲宗趣.

今釋此義. 略作三門. 一示義理. 二約成觀.

三顯德用. 初門內復作三義. 一約依他起性.

明二諦中道. 二約餘二性. 三通約三性. 初

義者. 謂諸法起. 無不從緣. 從緣有故. 必無

自性. 由無自性. 所以從緣. 緣有性無. 更無

二法. 但約緣有萬差. 名爲俗諦. 約無性一味.

名爲眞諦. 是故於一緣起. 二理不雜. 名爲二

諦. 緣起無二. 雙離兩邊. 名爲中道. 總說如

是. 若更別釋. 略作三門. 一約開合. 二約一

異. 三約有無. 初中先開後合. 開者. 於一緣

起. 開爲二義. 一緣起幻有義. 二無性眞空

義. 初義中亦二義. 一非有義. 謂擧體全空. 無

所有故. 二非不有義. 謂不待壞彼差別相故.

大品云. 諸法無所有. 如是有. 是故非有非不

有. 名爲幻有. 二眞空中亦二義. 一非空義. 謂

以空無空相故. 二非不空義. 謂餘一切相無

不盡故. 是故非空非不空. 名爲眞空. 經云. 空

不空不可得. 名爲眞空. 中論云. 無性法亦無.

一切法空故. 合者. 此有五重. 一謂彼非有. 則

是非不有. 以此無二. 爲幻有故. 是故莊嚴論

云. 無體非無體. 非無體卽體. 無體體無二. 是

故說是幻. 此文意以無體爲幻體. 故說無二

也. 由此無二不墮一邊. 故名中道. 此是俗

下	欄

諦中道. 二眞中非空. 則是非不空. 以此無

二爲眞空. 雙離二邊. 名爲中道. 此是眞諦中

道. 三幻中非有. 則眞中非不空義. 幻中非不

有. 則是眞中非空義. 以□無二故. 由此無二.

與前無二復無二故. 是故二諦俱融. 不墮一

邊. 名爲中道. 此是二諦中道. 四幻中非有.

與眞中非空. 融無二故. 名爲中道. 此是非有

非空之中道. 經云. 非有非無. 名爲中道. 五幻

中非不有. 則是眞中非不空. 此非非有非非

無之中道. 謂絶中之中也. 是故二諦鎔融. 妙

絶中邊. 是其意也. 二約一異門者. 有四句.

一不異義者. 以若不緣生. 不無性故. 謂緣有

者. 顯不自有. 不自有者. 則是無性. 又無自性

者. 顯非自有. 非自有者. 則是緣有. 是故經

云. 色卽是空. 空卽是色. 論云. 智障極盲闇.

謂眞俗別執. 此之謂也. 亦不得以性空故. 而

不許緣生. 以無緣生. 空不立故. 論云. 有爲法

空. 以從緣生故. 又此是眞空. 非斷空故. 若待

滅緣生方爲空者. 是則情中惡取空也. 又亦

不得許緣有故. 違害眞空. 以若不空. 非是緣

有. 自若有者. 非緣生故. 又不異有之空. 方

爲眞空. 不異空之有. 方是幻有. 1是故此二

不二. 故無異也. 經云. 色色空爲二. 色卽是

空. 非色滅空. 色性自空. 於其中而通達者. 是

爲入不二法門. 又大品云. 非以空色. 故名色

空. 但以色卽是空. 空卽是色. 又大般若經三

百八十九云. 善現. 以因緣不異本性空. 本性

空不異因緣. 因緣卽本性空. 本性空卽因緣.

又云. 善現. 以從緣所生諸法不異本性空. 本

經數:一八二六

經名:十二門論宗致義記卷上

頁數:二一六

上	欄

性空不異從緣所生諸法. 從緣所生諸法卽

本性空. 本性空卽從緣所生諸法. 如是等文.

明此不異門也. 問. 若爾. 應壞二諦. 以因果卽

空故. 失幻有. 壞俗諦. 空卽因果故. 失眞空.

壞眞諦. 答. 正由不異. 二諦得存. 若不爾者.

則失二諦. 何者. 謂異空之因果. 非幻法故. 失

於俗諦. 異因果之空. 非眞空故. 失於眞諦. 是

故二諦得存. 由於不異. 不異則是中道平等.

是則由中道而有二諦. 則是中道二諦也. 二

不一門者. 此緣起法由性空故. 令彼幻有亦

不得有. 是故一切唯是眞空. 經云. 諸法畢

竟空. 無有女末相. 空無有分別. 同若如虛空.

又經云. 一切法空. 如劫盡燒等. 大般若云. 色

等空故. 空中無色. 如是等. 依彼幻有非有之

門. 及依眞空非不空門. 說彼眞空永害幻有.

是故遂令俗相永盡而爲眞諦. 又此緣起法

由幻有相故. 令彼眞空亦成不空. 唯是緣起

幻有差別. 是故*楞伽云. 非遮滅復生. 相續

因緣起等. 又攝論瑜伽中. 明依他起法. 永

不是無等. 如是□依眞空非空門. 及依幻有

非不有門. 說彼緣有永非是空. 永非空故. 方

爲俗諦. 如是二諦極相形奪. 方成本性. 如

瓔珞云. 世諦有故不空. 眞諦空故不有. 此等

皆依非一門辨. 問. 若據前門. 以眞空滅幻有

令不有者. 此則斷滅俗諦. 壞業果故. 是惡取

空. 又此性空旣由幻有. 若令幻有亦不有者.

幻有無故. 依何得立彼性空宗. 是則亦失自

眞空義. 又前非異門中明不壞幻有. 此門復

壞. 豈不二說自相違耶. 又若據後義. 以有奪

中	欄

空令空不空者. 此則實有非是幻有. 乖眞空

故. 是情執有. 又此緣有旣由性空. 若此亦無.

緣有亦壞. 則失緣有義. 又前非異門中明不

損眞空. 此門復壞. 豈不相違. 答. 釋此諸難.

明眞俗空有與奪存壞. 有二門四句. 一唯眞

空有四義. 一由此空故不壞緣有. 以性若有

者. 非從緣有故. 二由是空故壞盡緣有. 以空

必害緣有故. 有若不盡. 非眞空故. 三由空故

亦壞眞空. 以此性空旣由緣有. 緣有存故. 則

無眞空. 無眞空者. 由眞空也. 四由空故不壞

眞空. 以壞於緣有. 盡彼空相. 方是眞空故.

二唯幻有亦有四義. 一由緣有故不害性空.

以從緣之有. 必是性空. 定無性故. 二由緣有

故必乖性空. 以緣有不無故. 三由緣有故則

壞緣有. 以從緣之有必是性空. 性空現故. 必

害緣有. 害緣有者. 由緣有也. 四由緣有故

不壞緣有. 以從緣之有. 首害空盡. 有方爲緣

有也. 非是無故. 如是緣有性空. 或相奪全盡.

或相與全存. 或自壞自存. 無有障□. 是故若

就相與門. 則不壞有之空. 與彼不壞空之有.

理不雜故. 是非一門也. 二若就相奪門. 則此

壞有之空. 與盡空之有. 全奪. 故非一也. 三

若就各自存門. 則不相是. 故非一也. 四若就

各自壞門. 則無一可一. 故非一也. 又存壞無

□. 二理不雜. 不墮邊故. 不失中道. 是謂二諦

中道也. 三者. 此非一與前非異. 復無有異.

以緣起無二故. 謂壞有之空. 卽是盡空之有.

如是空有無障□故. 極相違反. 還極相順. 是

故相奪相與. 復無有二. 緣起鎔融. 義理無□

下	欄

故也. 由非一卽非異. 故卽二諦爲中道. 由非

異卽非一. 故卽中道爲二諦. 四者. 此非一與

非異. 亦非一. 是故卽非一之非異. 與卽非異

之非一. 義不雜故. 而非一也. 謂不異中之

二. 不異二之中. 雖義融通. 理不雜故. 非中非

二. 具足中二. 是謂中邊無障無□. 思之可見.

第三約有無者有二門. 先約表. 後約遮. 前中

二. 初總. 後別. 總者. 於一緣起. 融成四句. 各

不墮邊. 謂不□空之有. 雖盡空單有. 而不墮

有邊. 二不□有之空. 雖盡有唯空. 而不墮空

邊. 三無異之空有. 雖極相違. 而俱辨不墮於

二邊. 四極反之空有. 雖無二雙泯. 而俱非不

墮於邊. 是故四句歷然. 而不墮四邊. 又亦可

得依上義門. 四句俱得說邊. 是故或非中非

邊. 具足中邊. 可知. 二別者. 或以幻有爲有.

無性爲空. 或無性爲有. 以理實故. 幻有爲空.

以不實故. 皆俱融雙泯. 各不墮邊. 是名有無

中道. 故涅槃云. 亦有亦無. 名爲中道. □準上

思之. 二約遮者. 亦先總後別. 總中. 問. 依他

是有耶. 答. 不也. 以無自性故. 是空耶. 不也.

不壞緣相故. 是亦有亦無耶. 不也. 無二法故.

不相違故. 是非有非無耶. 不也以有無旣離.

無所待故. 不□二義故. 是故由前三句. 離有

離無. 故不著邊. 由第四句. 離非有非無. 亦不

著中. 如此不著中. 不著邊. 方爲無寄中道. 二

別者. 先約幻有. 問. 幻有是有耶. 答. 不也. 是

幻有必不有故. 是無耶. 不也. 以有旣不有. 無

可無故. 又不□幻事. 非斷滅故. 是亦有亦無

耶. 不也. 以二義形奪. 俱不存故. 非有非無

經數:一八二六

經名:十二門論宗致義記卷上

頁數:二一七

上	欄

耶不也. 以無有無. 無所待故. 具此二義. 是

幻有故. 是故單就幻. 四句降絶. 亦無寄中

道也二約眞空者. 問. 眞空是空耶. 答. 不也.

以是眞空. 非斷空故. 是有耶. 不也. 相無不盡

故. 是俱耶. 不也. 無二法故. 不相違故. 是俱

非耶. 不也. 以絶待故. 具實義故. 是故眞空.

亦絶四句. 具顯中道故也. 上來總約依他起

性. 明二諦中道竟. 第二約餘二性者. 先別. 後

總. 別中先約遍計所執. 此有二義. 故瑜伽

云. 遍計所執. 情有理無. 此中約妄情謂有. 如

空華於病眼. 是凡愚所取以爲俗. 約理中實

無. 如空華於淨眼. 是聖智所知爲眞. 此無彼

有. 交微無□. 融爲一性. 故百論中. 猶如一

1柰. 於2瓜爲小. 於棗爲大. 大小無□. 名爲一

*柰. 當知此中有無亦爾. 如是無二. 名爲中

道. 故論云. 無二有此無. 是二名中道. 論自

釋云. 無二者. 無能取所取有也. 有此無者. 有

此能取所取無也. 此有彼無. 無二爲中道. 此

中有此無者. 只是無彼有故也. 此是情理相

望說. 若單就情. 一切皆是情謂虛妄. 若唯約

理. 一切有無等3虛無所有. 無所有亦無所

有. 一切皆絶. 亦無中無邊. 二約圓成實者. 此

有三重. 一約言就詮. 亦得爲俗. 離言捨詮. 非

安立故. 方乃爲眞. 俱融無□. 以爲中道. 二約

絶諸相故. 是空義. 約眞德實故. 是不空義. 此

空不空無二爲中. 如經中空不空如來藏等

是也. 三約此眞如當體無□. 則無所有. 爲空.

則此眞體不可壞故. 名不空. 此空不空不二

爲中. 第二總辨者亦二重. 一約迷眞起妄爲

中	欄

俗. 會妄歸實爲眞. 眞妄俱融. 交徹無□. 以

爲中道. 是眞該妄末. 妄徹眞源. 眞俗混融. 以

爲中道也. 二攝眞從妄. 則俗有眞無. 攝妄

從眞. 則俗無眞有. 如是眞俗有無無□. 以爲

中道. 第三通約三性辨者. 先開. 後合. 開者.

所執有二義. 謂情有理無. 依他亦二義. 謂幻

有性空. 圓成亦二義. 謂體有相無. 合者. 以所

執情有. 依他幻有. 圓成4種無. 如是有無無

二. 爲俗諦中道. 所執理無. 依他性空. 圓成體

有. 如是有無無二. 名眞諦中道. 如是眞俗. 合

而□離. 離而□合. 離合無□. 是二諦中道.

此上二門. 亦有一異遮表等. 各有句數. □準

初門應知. 上來示義理竟. 第二約成觀者. 此

眞空法平等二諦. 三世諸佛之所同依. 一切

菩薩離此無路. 是故若欲於眞大乘心出要

者. 於此深空. 偏攻作意. 觀察旣久. 遂能照理

伏惑. 今略明此眞空之觀. 以作三門. 一識病.

此有二. 一粗. 有修行. 爲心名聞心利養等.

巧僞不眞. 爲令他知. 及不護戒行. [&FFFF]#是等類.

不能得入此眞空觀. 二細. 謂縱有直趣理

之心. 不識自心執見過患. 是故無心□情入

理. 故亦不能入此觀也. 是故行者欲入此觀.

於上粗細之患. 極須善識. 心遠離之. 二揀境

者. 亦二. 一倒境. 謂聞空謂斷無. 聞有謂實有

等. □如情所取. 非是法境. 二眞境. 如上說

空有俱融無□之法難名目者是也. 極須揀

之. 若不爾者. 則入魔網故也. 三定智者. 亦

二. 一解. 謂於前眞空. 善分析揀擇. 不與三種

空亂意相應. 又亦解知此解. 與行不同. 若不

下	欄

爾者. 於此法上在不生解. 則謂此解便是行

心. 非正理故. 不名解也. 二行. 謂以行心觀正

理時. 決定不如前之所解. 以解不能至故. 行

心順法. 亡情念故. 謂於眞境. 不作空解. 不作

有解. 不作俱解. 亦不作俱非解. 於一念間. 一

切解心動念總絶. 亦無不動之解. 所解亦

5絶. 此絶亦絶. 境智俱融. 於一念間. 此謂情

開理現難可宣說. 至者當知. 龍樹說空. 意在

於此. 第三顯德用者. 中論云. 以有空義故. 一

切法得成. 又云. 以一切法空故. 得有三寶四

諦等. 大品云. 若一切法不空. 則無道無果. 又

云. 若諸法如女6釐許有者. 則諸佛不出世.

如是等文. 皆明以有眞空故. 方有諸法也. 又

由觀眞空. 方成諸行. 是故十度等行. 皆由空

成. 菩提等果. 皆由空立. 是故從此眞空無住.

建立諸法. 又令諸法得相卽相入無障無□

等. □是此門之大用也. 等四會異說者. 於中

有二. 先□異說. 後會無違. 前中. 此大乘內.

於緣生法二宗盛諍. 一執爲有. 二說爲空. 且

執有者. 說此緣生決定不空. 以有因緣之所

生故. 猶如幻事. 不可言無. 若言空者. 應非緣

生. 如□角等. 若爾. 則便斷滅因果. 破壞二

諦. 以若無心心法. 何斷何證. 何修何益. 故唯

識論云. 若一切空. 何有智者爲除幻敵. 心

石女兒以爲軍旅. 如是等. 設有處說緣生空

者. 應知此就遍計所執. 說緣生法無二我故.

密意言空. 非謂彼法擧體全無. 若此無者. 則

是斷無惡取空見. 甚爲可畏經云. 寧起有見

如須彌山. 不起空見如芥子許. 中論云. 若復

經數:一八二六

經名:十二門論宗致義記卷上

頁數:二一八

上	欄

見於空. 諸佛所不化. 如是空見旣是深過. 明

知緣生必定不無. 攝論瑜伽深密經等決定

說有. 不可違故. 二執空者. 言此緣生法. 決定

是空. 以從緣生. 必無自性故. 猶如幻事. 不

可言有. 若言有者. 則不從緣. 不從緣故. 則非

緣起之法也. 設有處說緣生法體是有者. 應

知但是隨俗假說. 非謂彼體實是不空. 以若

有體則不從緣. 不從緣故. 則無知斷證修. 亦

壞於二諦. 大品云. 若諸法不空. 則無道無果.

中論云. 若一切不空. 則無三寶四諦. 成大邪

見. 智論云. 觀一切法從因緣生. 從因緣生.

則無自性. 無自性故. 畢竟皆空. 又若言1此

幻事不空者. 今且問如幻巾爲□. 此□爲在

巾內. 爲在巾外. 爲卽是巾. 爲離巾有. 爲有皮

毛. 爲有骨肉. 旣□絶無. 依何執有. 當知此

□. 不待滅而自亡. 本不生而虛現. 是故要由

性空. 得有二諦. 又汝以我宗爲空見者. 此過

屬汝. 何者. 若汝執有. 則不藉緣. 不藉緣故.

則斷因果. 豈非空見. 橫執有法. 豈非有見. 有

無二見. 雙負汝宗. 何不生畏. 又汝不了我所

說空離有無見. 執爲空見而生怖者. 此是汝

自空見. 非關我宗又汝橫怖自見而執情有.

復成有見. 俱失佛法. 於顚倒情而□流轉. 雖

染法衣. 常在法外. 是汝之失. 又汝云何有

智者爲除幻敵等者. 諸大乘經. 何處不說諸

法如化. 菩薩修幻智. 斷幻惑. 成幻行. 得幻果

等. 如是聖敎. 豈不違害. 何不生怖. 又汝意謂

有斷證故非如幻者. 非如幻故. 非從緣生. 非

緣生故. 何有斷證. 是故反是大邪見也. 又

中	欄

汝無著菩薩. 順中論內. 尊承龍樹. 稱阿□

2黎. 師其所說. 釋彼餘論. 肉護法等而輒毁

謗. 入楞伽中. 佛記龍樹. 住初歡喜地. 能破有

無見. 3住生安樂國. 旣是破有無見. 何曾是

空. 若言龍樹是空見者. 深成誹謗. 此旣佛

所讚歎. 餘人毁謗. 與佛違諍. 非釋種矣. 第

二會無違者. 諸緣起法. 未嘗有體. 未曾損壞.

無體無壞. 無二無□. 爲緣起法. 是故龍樹等.

雖說盡有之空. 而不待滅有. 旣不損有. 卽是

不違有之空也. 故龍樹說空. 離有離無. 爲

眞空也. 無著等. 雖說盡空之有. 而不損眞空.

旣不損空. 卽是不違空之有也. 故亦離有無

之幻有. 何相違耶. 當知二說. 全體相與. 際

限無4遺. 雖各述一義. 而擧體圓具. 故無違

也. 如其不爾. 恐墮空無. 勵意立有. 不達此有

是不異空之有故. 是故不受彼空. 反失自有.

失自有者. 良由取有. 又若恐墮有所得故. 猛

勵立空. 不達此空是不異有之空故. 是故不

受緣有. 反失眞空. 失眞空者. 良由取空. 是故

擧體全空之有. 無著等說. 擧體全有之空. 龍

樹等說. 非直二說互不相違. 亦乃二義相由

全攝. 故無二也. 問. 若爾. 何故淸辯護法. 後

代論師. 互相破耶. 答. 此乃相成. 非是相破.

何者. 爲末代有情. 根器漸鈍. 聞說幻有. 謂爲

定有. 故淸辯等破有令盡. 至畢竟空. 方乃得

彼緣起幻有. 若不至此畢竟性空. 則不成彼

緣起幻有. 是故爲成有故破於有也. 又彼聞

說緣生性空. 謂爲斷無. 故護法等破空存有.

幻有存故. 方乃得彼不異有之空. 以若不

下	欄

全體至此幻有. 則不是彼眞性之空. 是故爲

成空故. 破於空也. 若無如此後代論師. 以二

理交徹全體相奪. 無由得顯緣起甚深. 是故

相破反是相成. 由緣起法幻有眞空有二義

故. 一極相順. 謂冥合一相. 擧體全攝. 二極

相違. 謂各互相害. 全奪永盡. 若不相奪永

盡. 無以擧體全收. 是故極違卽極順也. 龍樹

無著. 就極順門. 故無相破. 淸辯護法. 據極

違門. 故須相破. 違順無□故. 方是緣起. 是

故前後不相違也. 餘義準上思之. 諸諍無不

和會耳

第七造論時代者. 有說龍樹. 佛滅度後八百

年出. 依摩訶摩耶經. 佛滅後七百年出近問

三藏云. 西國有傳龍樹. 從佛滅後. 三百年

出南天竺. 共一國王. 以藥自持. 擬待彌勒.

至八百年. 彼王諸子. □皆老死. 無嗣位者. 後

一太子恨無得位. 母氏敎云. 汝父不死. 是

龍樹所持. 汝乞彼首. 父則隨喪. 子便依言往

乞. 菩薩剔頸與之. 於是而卒. 旣五百年在

世. 是故諸說皆會. 然其所造雖復廣多. 唯於

此論. 自造本頌. 還自造釋. 旣不雜餘言. 亦將

爲甚妙也

第八傳譯緣起者. 三藏法師鳩摩羅什. 此云

童壽. 齎梵本至此. 以大秦弘始年. 於逍遙園

中. 與生肇融叡等諸德. 共譯玆論. 叡公筆受.

與中百及智論等同譯. 故肇公披閱四論. 若

日月之入懷. 彼評云. 百論廣破外道. 門論廣

破小乘. 中論具破內外. 智論解釋大乘. 文勢

如此也. 是故三論玄旨. 派流於九壞. 龍樹宗

經數:一八二六

經名:十二門論宗致義記卷上

頁數:二一九

上	欄

傳. 1實什公之2方也. 雖復譯在關河. 然盛傳

於江表. 則興皇朗之功也

第九釋論題目者. 然此三論. 得名不同. 或就

所顯爲名. 如中觀論. 以中道是所顯故. 或約

所遣及所託爲目. 如此論. 以十二門法爲所

遣託故. 或約數爲名. 如百論. 以論有百偈故.

此中十二者. 有人解云. 此是隨語中一大數

也. 如一日十二時. 一年十二月. 又表十二. 入

十二緣等. 此恐不然. 今釋十二有三義. 一

約所遣. 謂所執萬端. 別祛難盡. 故今總攝.

十二統收. 無別表也. 二約所託. 謂津悟多方.

數窮八萬. 要略所仗. 十二爲號. 如下文云.

當以十二門入於空義. 此是入眞空之勝方

便也. 三合此二義. 謂非遣執無以入空. 遣卽

託也. 非入空無以遣執. 託卽遣也. 門者. 亦有

三義. 一是收攝義. 謂此十二. 以一一統收

諸餘所遣無量諸法. 故以爲門. 如章門等. 二

是開示義. 謂於此十二. 開示顯現眞空理故.

以此爲門. 如開方便門示眞實相等. 三是通

入義. 謂令依此游履. 通入彼眞空故. 此中十

二卽門. 帶數釋也. 亦有本. 作觀十二門. 觀者

鑒照義. 且鑒照有二. 一照俗. 謂觀照此十二

類法. 二觀眞. 謂卽於此十二法上. 破相開

示. 照達眞空. 令心無寄. 故云觀也. 此中據後

義說. 觀則是智. 十二門是境. 境智合目. 如

此境智. 是所詮義. 論者. 是能詮敎. 謂以理窮

□. 使諸相永盡. 故云論也. 又以巧辯徵責. 令

執心無寄. 亦云論也. 觀因緣門者. 當別目.

謂親辨法體爲因. 疏而助發爲緣. 推心無性

中	欄

爲觀. 開悟眞空曰門. 十二之初. 故云第一.

(3觀因緣門第一六字古本連在論題之下故於此處釋之)龍樹菩薩造者. 梵語

名作那伽阿順那. 那伽. 此云龍. 阿順那者. 羅

什□爲樹. 慈恩三藏□爲猛. □非敵對正□.

所以知者. 近問大原三藏云. 西國俗盡說. 前

代有猛壯之人. 名阿順那. □爲猛者. 但指彼

人. 非正譯其名. 又西國有一色樹. 亦名阿

順那. 此菩薩在樹下生. 因名阿順那. 是故□

爲樹者. 亦指彼樹. 非正□名. 阿順那雖俱無

正□. 就義指事. 樹得人失. 以於樹下而生. 龍

宮悟道. 故云龍樹. 菩薩者. 若具應云菩提薩

□. 諸論通釋. 總有三義. 一菩提. 此云覺. 則

所心也. 薩□. 此云生. 則所度也. 此二俱是所

緣境. 則從境爲名. 如白骨觀等. 二菩提同前.

是所心境. 薩□. 是能心行者. 則能所合目. 境

智爲名. 三薩□. 此云勇猛. 謂於大菩提. 勇猛

心故. 以菩下略提. 薩下略□. 故云菩薩也. 造

者. 是製作也

第十隨文解釋者. 諸論之首. 皆有歸敬等頌.

此論無者. 爲存略也. 以此論是略論故. 亦是

作者隨意. 有無無4在. 就此論中. 文別有二.

初標宗辨意. 二從釋空者下. 開宗解釋. 前

中三. 先標宗. 二問曰下. 辨意. 三大分下. 會

意歸宗. 前中說曰者. 問答稱論. 直言曰說. 又

成敎傳通曰論. 曲授門人曰說. 曰者. 語辭也.

略解者. 略有四義. 一約人. 謂對佛果圓音大

無□辯. 廣說般若二十萬頌. 今此龍樹. 位居

不足. 證法未圓. 所說非廣. 故云略也. 二約

敎. 謂龍樹所造大無畏論十萬頌. 對彼說此

下	欄

以爲略也. 三約義. 謂空爲法本. 有爲末相. 若

演本從末. 隨俗萬差. 以爲廣說. 若攝末歸本.

就理要妙. 以爲略說. 則要略之略也. 故文云

但解空義. 此之謂也. 四約機. 謂佛在世. 爲利

根大士所說爲廣. 佛滅度後. 菩薩爲彼末世

鈍根所說爲略. 今此文中. 具斯四釋. 故云略

也. 言解者. 辨釋也. 但佛經所說. 義理多門.

未知今者解釋何義. 爲揀彼小乘非此所釋.

故云摩訶衍義. 摩訶. 此云大. 衍者. 此云乘.

此大乘名. 後論自釋. 義者. 是所以也. 則是所

詮義理. 謂眞空也. 第二辨意5中. 有三番問

答. 6以辨其意. 初一明法義利. 次一彰略非

廣. 後一顯法名義. 初中先問後答. 答中二. 先

歎本法甚深. 後明作論之意. 前中有二種甚

深. 初歎證甚深. 謂諸佛所有故. 二歎阿含甚

深. 爲大功德利根者說故. 又初則主勝故法

深. 後則機勝故法深. 以若非諸佛大人無以

能說. 若非菩薩大士無以堪受. 是故此法. 玄

軌妙則. 無不甚深. 故名爲法. 則法含攝蘊積.

包容諸勝德故. 名之爲藏. 大功德是福勝. 利

根是智深. 者是人. 謂具勝福深智之者. 方堪

爲器. 顯法深也. 後明作應意. 於中二. 先答

利. 後光闡下. 答義. 何故此中先利後義者. 謂

表菩薩大士宜以接物爲先故也. 又釋. 初是

饒益有情. 後是成就佛法. 依瑜伽等論. 然

諸菩薩從初發心. 常修如此二種正行. 亦是

二利行也. 前中二. 先明所被劣根. 後明論主

設敎. 前中末世者. 時劣也. 此有二義. 一從佛

滅後. 總名末世. 二謂正法五百年已後. 總名

經數:一八二六

經名:十二門論宗致義記卷上

頁數:二二○

上	欄

末世. 衆生薄福等者. 人劣也. 謂六大五蘊積

成衆生. 故云衆生. 薄福. □上大功德. 鈍根顯

智劣. □上利根也. 尋經不達者. 謂雖尋文.

而不達其義. 聞說有無. 皆隨言定解. 故是迷

謬失也. 我愍此下. 明論主起悲設敎. 論興由

致. 答利益也. 第二答義中. 謂此菩薩光揚開

闡無上大法. 令久住世報佛恩故. 是瑜伽論

菩薩造論六意之中. 爲令失沒種種義門重

開顯故. 此之謂也. 第二問答顯略說中. 先問

後答可知. 第三顯名義中. 先問後答中. 大

有七義. 一對小超過故. 二能至大處故. 三大

人所乘故. 亦是曾運大. 四利用廣大故. 五多

所乘故. 亦是現運大. 六廣大甚深故. 謂廣盡

其邊. 則是無邊之邊. 量智境也. 深窮其底. 則

是無底之底. 理智境也. 七攝功德大故佛經

自說. 又如集論. 乘有七義. 起信論中三義. 皆

有運轉義. 是乘以無分別智爲性等. 廣如別

說. 第三會意歸宗中亦三. 先標擧法體. 大分

者. 是大都之言耳. 謂諸法萬差. 大都總相. 無

非是空故. 不□諸法. 未嘗不空. 故說眞空. 名

1爲深義. 二明其勝用者. 若通達如此眞空.

則萬行皆悉圓備. 略擧六度以爲行本. 無障

□者. 此有三義. 一約境. 謂眞空不□萬行. 萬

行不破眞空. 故云無□. 亦乃卽眞空爲萬行.

萬行未曾不空. 卽萬行爲眞空. 眞空未嘗不

行. 故云無□也. 二約智. 謂照空之智. 則具

萬行. 萬行卽智. 無有障□. 故云若通達. 通達

則是智也. 三約俱融. 謂智有二義. 一從緣虛

故. 虛無不盡. 智同境也. 二虛盡唯空. 未嘗失

中	欄

照. 境卽智也. 以卽空之妙智. 還照卽智之眞

空. 是故終日照而無照. 終日境而無境. 無境

無智. 而境智宛然. 故名通達. 亦云無障□也.

是故下. 第三結意歸宗可知

第二大段開宗解釋. 於中二. 先標數開門. 後

初是下. 隨門別釋中. 十二門則爲十二段

2觀因緣門第一

初門中三. 初標起章門. 二立頌略示. 後釋頌

廣顯. 頌中上半擧法. 下半徵情. 又上半明緣

生故無性. 下半顯無性故卽空. 若具言此中

有兩重比量. 以初成後. 何者. 上半明一切有

爲法皆無自性. 宗. 以從緣生故. 因. 喩可知.

下半明有爲法定空. 宗. 以無自性故. 因. 喩亦

可知. 三釋頌廣顯中二. 初明有爲空. 後類顯

我及無爲一切皆空. 前中三. 一牒擧果. 二如

是下. 破顯無性. 三是故下. 結有爲空. 初中

三. 先開果有內外. 二開緣亦內外. 三釋顯

內外緣果此中先辨外事. 有五事. 各有因緣

及所生法. □可知. 後顯內報. 謂十二因緣. 依

小乘宗. 皆前支爲因緣後支故. 具有因緣及

所生法. 亦可知. 亦是釋頌中初句竟. 二破顯

無性中二. 先總顯. 謂內外法旣各如是攬緣

而成. 豈非卽是無自性耶. 若有自體. 豈更緣

故. 涅槃經云. 譬如靑黃合成綠色. 當知是二.

本無綠性. 若本有者. 何須合成. 二若法自性

無下. 別顯無性. 於中先外後內. 外中二. 先正

破. 後類結. 前中初標. 列自他共. 三章俱無.

二何以故下. 徵釋. 於中先徵後釋. 釋中先釋

自性無. 後釋他性無. 不釋第三共生. 以自他

下	欄

若破. 無別共故. 就釋初中. 謂自性若有. 則

不因他. 以因他故. 自性無也. 二若謂下. 數他

性無中有三. 初他成別體故非因. 二若謂下.

因同果體故非他. 三又菴下. 因復無性失自

他. 又釋此三. 初約疏. 二約親. 三俱非. 初中

二. 先約情縱破. 謂若他生者. 牛應生馬. 種梨

生*柰等也. 後而實不然者. 就理奪破也. 二

若謂下. 就親破. 亦是明因同果體故非他. 於

中三. 初牒救總非. 謂外計云. 他有二種. 一非

因之他. 如牛於馬可不相生. 二是因之他. 如

菴於席何得不生. 前文但云他不言因. 此中

說因而不言他故也. 此救非理. 故云不然. 二

徵不然所以. 三正釋破. 於中初存因失他. 故

非因是奪破也. 若謂是因而非他者. 因旣於

果而非他. 則菴席一體體旣是一. 則失於因.

因旣失矣. 他生之義安在. 二存他失因. 是

3緣破也. 謂若是他. 4因非因故. 前則以因爲

他不成. 後則以他爲因. 又前由一故不成生.

後由異故亦不生. 是故他不生也. 亦可前中

量云. 因定不生果. 以與果法不別故. 猶如果

法. 我義量云. 因定不生果. 以與果異故. 猶

如非因法. 三推因無性失他. 於中遮外救云.

上來或異同非因. 或一同果法. 俱不得生. 而

實生理非一非異. 故得相生. 今破意云. 若有

此因. 可與果非一異. 而能生於果. 今推心

此因亦無自性. 以從衆緣成故. 猶如果法. 是

故無體可能生也. 文中有四. 初標. 二徵. 三

釋. 四結. 釋中先釋菴無自體. 後辨無力成席.

謂自體尙無. 何有力用. 是故下結可知. 二餘